Fjölmargir létu sjá sig í Iðnó í dag . Mengi , Gerður G. Bjarklind , Bjarni Benediktsson og Icelandair voru viðurkennd fyrir stuðning við íslenska tónlist . Samtónn Gerður G. Bjarklind hlaut heiðursverðlaun SAMTÓNS á Degi íslenskrar tónlistar í Iðnó í dag en sérstök athöfn var í beinni á Vísi klukkan hálf tólf fyrir hádegi . SAMTÓNN , Samtök rétthafa íslenskrar tónlistar , standa árlega fyrir Degi íslenskrar tónlistar og veita verðlaun þeim sem þykja hafa skarað fram úr í umfjöllun , dagskrárgerð , atfylgi og almennum stuðningi við íslenska tónlist . Gerður hlaut verðlaunin fyrir framúrskarandi störf í þágu íslenskrar tónlistar um áratuga skeið , m.a. fyrir vandaða og innihaldsríka dagsrárgerð . Gerði var óskað innilega til hamingju með þann verðskuldaða heiður sem þessi verðlaun spegla . Þá voru í dag einnig afhent Hvatningarverðlaun SAMTÓNS . Það var Bjarni Benediktsson fjármálaráðherra sem hlaut þau fyrir að vera fyrsti ráðherra heims til að viðurkenna höfundarrétt til jafns við annan eignarétt . Jafnframt var tekið til þess að Bjarni studdi dyggilega við stofnun Endurgreiðslusjóðs hljóðrita , þann fyrsta sinnar tegundar í heiminum , stofnun nýs Hljóðritasjóðstil viðhalds hljóðritunar - og útgáfustarfi á Íslandi , sem og endurreisn Innheimtumiðstöðvar IHMsem tryggir höfundum greiðslur fyrir eintakagerð af höfundarvörðu efni . Hér að neðan má sjá útsendinguna í heild sinni . Endurspeglar virðingu fyrir starfi listafólks „ Ég er þakklátur fyrir þessa viðurkenningu . Þetta er árangur sem hefur náðst vegna góðs samstarfs ólíkra geira , listafólks , fjármálaráðuneytisins og Alþingis . Þetta samstarf og niðurstaða þess endurspeglar virðingu fyrir starfi íslensks listafólks og vilja ríkisvaldsins til að gera ekki upp á milli ólíkra greina eignaréttarins , hvort sem um er að ræða hugverk eða tréverk , “ sagði Bjarni Benediktsson , fjármálaráðherra , þegar tók við verðlaununum . Einnig voru veitt Útflutningsverðlaun SAMTÓNS en Bogi Nils Bogason , forstjóri Icelandair , tók á móti Útflutningsverðlaununum fyrir viðvarandi stuðning við íslenska tónlist og tónlistarfólk , m.a. á vettvangi Músíktilrauna , Reykjavíkur - Loftbrúar , In Flight Entertainment - IFE - og Iceland Airwaves . Bjarni Gaukur veitti Nýsköpunarverðlaununum móttöku . „ Við erum þakklát fyrir þann heiður sem Icelandair er sýndur með þessum verðlaunum . Við höfum ávallt lagt mikla áherslu á að styðja við íslenska menningu og þar hefur íslensk tónlist spilað veigamikið hlutverk . Kjarninn í stefnu félagsins er að koma hinum sanna íslenska anda á framfæri alþjóðlega – og hann endurspeglast svo sannarlega í íslenskri tónlist og okkar hæfileikaríka tónlistarfólki , “ sagði Bogi . Það var athafnamaðurinn Bjarni Gaukur sem veitti Nýsköpunarverðlaununum móttöku fyrir að hafa komið á fót og tryggt áralanga starfsemi tónleika - og listhússins MENGIs við Óðinsgötu , þar sem lögð er sérstök og aðdáunarverð rækt við framsækna tónlist og menningu . „ Að hljóta þessa viðurkenningu eru óvæntar en ánægjulegar fréttir sem hvetja okkur sem að Mengi stöndum til dáða . Tónlist , sem og aðrar listir , er einn af hornsteinum samfélags okkar og mikilvægt að við hlúum að henni . Það höfum við reynt að gera síðustu 6 ár og munum halda því ótrauð áfram , “ sagði Bjarni Gaukur Sigurðsson , stofnandi Mengis . Hér að neðan má sjá myndasyrpu frá athöfninni . Raggi Bjarna og Eyþór Ingi tóku lagið . Gerður G. Bjarklind fékk verðlaun í hádeginu . Hana má sjá hér til vinstri . Andrea Jónsdóttir lét sig ekki vanta . Fjölmiðlarnir voru allir mættir . Gunnar Hansson og Guðrún Gunnarsdóttir þar á meðal . Jakob Frímann stjórnaði dagskránni . Auður kom fram og negldi lagið Enginn eins og þú . Setið var til borðs . Högni Egilsson einbeittur að fylgjast með . Með honum er Sölvi Blöndal . Bjarni Ben og Svanhildur Hólm með símann á lofti .